ตอนนี้ทานยาคุม28เม็ดอยู่ตอนนี้ทานถึงเม็ดที่23แล้วเมื่อวานมีเลือดออกมาทางช่องคลอดเลยอยากจะทราบว่าเลือดที่ไหลออกมาเป็ยประจำเดือนหรือป่าวหรือเป็นเพราะยาคุม
สวัสดีค่ะ เมื่อทานยาคุมกำเนิดชนิด 28 เม็ดจนถึงเม็ดที่ 23 แล้ว ได้มีเลือดออกมา เลือดที่ออกถือเป็นเลือดประจำเดือนที่เกิดจากผลของยาคุมกำเนิดค่ะ และเป็นการแสดงว่าไม่ได้มีการตั้งครรภ์เกิดขึ้นค่ะ หลังจากนี้ ก็ให้ทานยาต่อจนครบ 28 เม็ด และเมื่อครบแล้ว ในวันถัดไป ก็ให้เริ่มทานยาคุมแผงใหม่ต่อเลย การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะและเมื่อทานยาคุมแผงใหม่จนถึงเม็ดที่ 23-24 ก็จะมีประจำเดือนมาเช่นเดิม ซึ่งเท่ากับจะมีระยะห่างระหว่างรอบประจำเดือนที่ 28 วัน และจะเป็นเช่นนี้ไปเรื่อยๆ ตลอดที่ยังทานยาคุมกำเนิดอยู่ค่ะ